**Toimintakertomus vuodelta 2009**

Jäsenet

Yhdistyksellä oli vuoden 2009 lopussa  98 maksanutta jäsentä.

Vuosikokous

Vuosikokous pidettiin 29.4.2009 Vetelissä Hotelli Foxmanissa.. Kokoukseen osallistui 10 henkilöä.

Jäsenmaksuksi vahvistettiin 10 euroa jäseneltä.

Hallitus

Hallituksen puheenjohtajana toimi Voitto Kalliokoski ja varapuheenjohtajana Keijo Hanhisalo.

Hallitus kokoontui kaksi kertaa. 21.4.2009 ja 30.11.2009. Yhdistyksen sihteerinä toimi Maria-Elisa Marjusaari ja kirjanpitäjänä Aulis Karvonen.

Toiminta

**Maaliskuussa** järjestettiin yhteistyössä Perhonjokilaakson kansalaisopiston kanssa sukututkimuskurssi, joka kokoontui kolmena lauantaina. Viimeisenä kurssipäivänä tutustuttiin Jyväskylässä sijaitsevaan maanmittauslaitoksen arkistoon. Kurssilla oli  mukana 16 henkilöä, joista kuusi yhdistyksen jäsentä. Kurssin jälkeen saimme kuusi uutta jäsentä kurssilaisista, mikä aktivoi mm. syytinkikamarin käyttöä ja vieraskirjaan kertyi 112 nimeä. Jäsenistömme myös ”nuorentui” uusien jäsenten myötä. Takkavissa- kirjaa myytiin 84 kpl.

**2.4.2009** vierailtiin Kokkolan sukumyyrien luona keskustelemassa rippikirjojen digitointiprojektista ja muista yhteistyökysymyksistä.

**Lauantaina 11.7.2009** oli avoimet ovet Syytinkikamarilla, jossa tavattiin  leppoisissa merkeissä myös  alueemme  ulkopuolella asuvia jäseniämme ja muita sukututkimuksesta kiinnostuneita.

**Yhteistyössä** Meriläinen-Liedes Sukuseuran kanssa järjestettiin sukututkijoiden tapaaminen Ullavan Rahkosessa 13.7.2009, jossa geenitutkimuksesta esitelmöi Professori Kalevi Wiik.

Jäsenille lähetettiin kaksi jäsenkirjettä (toukokuussa ja joulukuussa 110 kpl/kerta). Niissä kerrottiin mm. tapahtumista, uuden lukemiston myynnistä, vuosikokousasioista sekä kokouksen päätöksistä.

Syytinkikamarin vieraskirjaan kertyi 112 nimeä. Yhdistykselle hankittiin kirjat; Kalliokosken Emäntä, Kankhalta kankhalle, Genetiikkaa sukututkijoille ja Mistä suomalaiset ovat tulleet.